**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2012 M. SAUSIO 27 D. SPRENDIMO NR. T2-30 „DĖL Klaipėdos miesto savivaldybės nuomojamo turto sąrašo patvirtinimo“ PAKEITIMO“ PROJEKTO**

**1. Sprendimo projekto esmė, tikslai ir uždaviniai.**

Šiuo Tarybos sprendimo projektu siekiama pakeisti Klaipėdos miesto savivaldybės nuomojamo turto sąrašą (toliau – Nuomojamo turto sąrašas), patvirtintą Klaipėdos miesto savivaldybės tarybos 2012 m. sausio 27 d. sprendimu Nr. T2-30.

**2. Projekto rengimo priežastys ir kuo remiantis parengtas sprendimo projektas.**

Sprendimo projektas parengtas vadovaujantis Klaipėdos miesto savivaldybės materialiojo turto nuomos tvarkos aprašu (toliau – Tvarkos aprašas), patvirtintu Klaipėdos miesto savivaldybės tarybos 2020 m. balandžio 9 d. sprendimu Nr. T2-54 „Dėl Klaipėdos miesto savivaldybės materialiojo turto nuomos tvarkos aprašo patvirtinimo“. Pagal Tvarkos aprašo 6 punktą, Savivaldybės turtas nuomojamas pagal Klaipėdos miesto savivaldybės tarybos patvirtintą nuomojamo turto sąrašą.

Biudžetinė įstaiga „Klaipėdos paplūdimiai“ (toliau – Įstaiga) 2022-04-11 raštu Nr. SR-22/04-28 informavo Klaipėdos miesto savivaldybės administraciją (toliau – Administracija), kad Įstaigos patikėjimo teise valdomose patalpose Antrosios Melnragės g. 12, Klaipėda, buvo atlikti nauji kadastriniai matavimai ir prašo patikslinti Nuomojamo turto sąrašą. Remiantis naujais kadastriniais matavimais pakeičiamas 108 punktas.

Taip pat Įstaiga 2022-04-15 raštu Nr. SR-22/04-32 informavo Administraciją, kad Įstaigos vykdoma viešosios pirties paslaugų teikimo veikla patikėjimo teise valdomame pastate Smiltynės g. 15 C, Klaipėda, yra nuostolinga ir prašo pirties patalpas įtraukti į Nuomojamo turto sąrašą, perleidžiant šias funkcijas atitinkamiems verslo subjektams.

Atsižvelgiant į tai pakeičiamas 25 punktas, vietoje buvusio adreso Liepojos g. 10A, Klaipėda, kuris yra įtrauktas į privatizuojamų objektų sąrašą, įtraukiamas naujas adresas Smiltynės g. 15C, Klaipėda.

Nurodytos patalpos į Nuomojamo turto sąrašą įtraukiamos, vadovaujantis Klaipėdos miesto savivaldybės materialiojo turto nuomos tvarkos aprašo 7 punktu ir atsižvelgiant į Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalį.

Atsižvelgiant į tai parengtas Tarybos sprendimo projektas Dėl Nuomojamo turto sąrašo pakeitimo.

**3. Kokių rezultatų laukiama.**

Patikslintas ir papildytas Klaipėdos miesto savivaldybės Nuomojamo turto sąrašas ir sudaryta galimybė Įstaigai nuomoti patikėjimo teise valdomą, Savivaldybei nuosavybės priklausantį nekilnojamąjį turtą.

**4. Sprendimo projekto rengimo metu gauti specialistų vertinimai.**

Negauta.

**5. Lėšų poreikis sprendimo įgyvendinimui.**

Šio sprendimo įgyvendinimui papildomų lėšų nenumatoma.

**6. Galimos teigiamos ar neigiamos sprendimo priėmimo pasekmės.**

Įgyvendinant šį sprendimą neigiamų pasekmių nenumatoma, teigiamos pasekmės – įgyvendinami Klaipėdos miesto savivaldybės tarybos teisės aktų reikalavimai.

Teikiame svarstyti šį sprendimo projektą.

PRIDEDAMA:

1. Biudžetinės įstaigos „Klaipėdos paplūdimiai“ 2022-04-11 rašto Nr. SR-22/04-28 kopija, 1 lapas;

2. Biudžetinės įstaigos „Klaipėdos paplūdimiai“ 2022-04-15 rašto Nr. SR-22/04-32 kopija, 2 lapai;

3. Nekilnojamojo turto registro duomenų bazės išrašai, 4 lapai.

Turto valdymo skyriaus vedėjas Edvardas Simokaitis